Odense Adresse-Contoirs Efterretninger, 1846-12-09
Stænderforsamlingen i Viborg. 26de Møde. 30 Novbr. Præsidenten anmeldte, at han havde modtaget følgende 3 Andragender: fra Borgere og Jndvaanere i Fredericia, fra Borgerrepræsentantskabet i Lemvig og fra Borgere og Jndvaanere i Ringkjøbing, som alle fraraade Udkastet til Loven om almindelig Værnepligt; men da Committeebetænkningen i Værnepligtssagen allerede var afgivet, bleve disse 3 Andragender henlagte i Læseværelset. Til endelig Behandling blev foretaget Sagen betræffende Overkrigscommissair Holsts Andragende om Consumtionens Ophævelse. Da Committeens Jndstillinger sattes under Afstemning, bleve de alle antagne, nemlig: 1) at Consumtionen maa vorde ophævet i Kongeriget, og et Lovudkast derom maa blive forelagt næste Provindsial stænderforsamling; antaget med 44 St. mod 1. 2) At Afgiften af Brændeviinsproduktionen i Kongeriget bestemmes til 62 s. pr. Td. Karrum; antaget med 35 St. mod 10. 3) At Tolden af Brændeviin ved sammes Jndførsel til alle Rigets Kjøbstæder fra Hertugdommerne bestemmes til 4 1/2 s. pr. Pot 8gradigt Brændeviin, med et Tillæg af 14 s. for 1/4 Grads høiere Styrke; antaget med 35 St. mod 10. 4) At Provindstæderne udrede en direkte Skat af 66,000 Rbd.; antaget med 33 St. mod 12. 5) At denne Skat fordeles paa Kjøbstæderne efter den Folkemængde, enhver befindes at have efter den nærmest førend Consumtionens Ophævelse foretagne Folketælling, og saa fremdeles overeensstemmende med Bestemmelserne i Fdgn. 7 Juni 184383, samt at det nærmere kommer under Overveielse, hvorledes, efter indhentet Betænkning fra samtlige Kjøbstæders Communalbestyrelser, den Andeel, som enkelte Byer have at udrede, kan lignes paa Jndvaanerne - hensigtsmæssigst afløsende den Byrde, der hidtil som Formalingsafgift har paa hvilet disse; antaget med 34 St. mod 11.6) At Kjøbenhavns Commune udreder 284,600 Rbd. til Dækningen af Consumtionsintraderne; antaget med 30 St. mod 15. 7) At Landbrænderierne sættes paa en aldeles lige Fod med Brænderierne i Kjøbstæderne, med Hensyn til deres Drift; antaget med 40 St. mod 5. 27de Møde 1 Decbr. Præsidenten anmeldte, at han havde modtaget et Andragende fra Borgerrepræsentanterne i Nykjøbing paa Falster, som fraraader Lovudkastet om almindelig Værnepligt; men da Committeen i denne Sag havde sluttet sit Arbeide, blev Andragendet henlagt i Læseværelset. Til endelig Behandling blev foretaget Sagen betr. Udkast til en Plakat, ang. hvorledes der vil være at forholde, naar Nogen maatte ansee det fornødent over anden Mands Grund at anlægge Digger til Forebyggelse af Stormfloders Jnd trængen over Enge, Kjær eller Agre. Da Sagen sattes under Afstemning, blev Udkastet antaget med endeel forandrede Jndstillinger. - Til endelig Behandling blev endvidere foretaget Sagen ang. det af Kjøbmand Ree indgivne Andr. om Oprettelsen af et videnskabeligt theoretisk praktisk Agerdyrkningsinstitut ved Sorø. Da Committeens Jndstilling: "At Forsamlingen indstiller til Hs. Maj., at et videnskabeligt theoretisk-praktisk Agerdyrkningsinstitut, forbundet med en særegen praktisk Agerdyrkningsskole for Almuesønner, maatte blive oprettet ved Sorø Akademie og for dettes Midler", - sattes under Afstemning, blev samme eenstemmig antaget.